**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 65/14.09.2018**

**privind aprobarea lucrărilor de reparare a infrastructurii străzii perpendicular străzii Avram Iancu, sat Paloş, comuna Caţa**

Consiliul Local al Comunei Caţa întrunit în şedinţă extraordinară în data de 14.09.2018.

Având în vedere suplimentarea ordinii de zi cu proiectul de hotărâre privind aprobarea lucrărilor de reparare a infrastructurii străzii perpendicular străzii Avram Iancu, sat Paloş, comuna Caţa, aprobată de Consiliul Local,

Că din expunerea de motive nr. 3727 din 12.09.2018 întocmită de domnul viceprimar, Kelemen Deines, reiese că strada perpendicular străzii Avram Iancu, sat Paloş, comuna Caţa este colmatată din pricina aluviunilor provocate de recentele precipitaţi; că accesul proprietarilor imobilelor învecinate este extrem de îngreunat, respectiv imposibil pentru aceia dintre dânşii care sunt în vârstă,

În temeiul prevederilor art. 36 alin. (6) lit. a pct. 13 din Legea 215/2001 privind administraţia publică locală, republicată, cu modificările şi completările ulterioare, art. 44 din Legea
nr. 273/2006 privind finanţele publice locale, republicată, cu modificările şi completările ulterioare; văzând prevederile art. 3 alin. (4) din Legea nr. 213/1998 privind bunurile proprietate public, republicată, cu modificările şi completările ulterioare, şi a OG nr. 43/1997 privind regimul drumurilor, republicată, cu modificările şi completările ulterioare,

În temeiul art. 45 alin. (1) din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

Art. 1. Se aprobă executarea lucrarilor de reparaţii a infrastructurii străzii perpendicular străzii Avram Iancu, sat Paloş, comuna Caţa, conform anexei nr. 1 care face parte din prezenta hotărâre.

Art. 2. Primarul Comunei Caţa şi compartimentele contabilitate, achiziţii publice din cadrul aparatului de specialitate a primarului comunei Caţa, vor duce la îndeplinire prevederile prezentei hotărâri.

Art. 3. Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa şi compartimentelor buget-contabilitate şi achiziţii publice.

PREŞEDINTE DE ŞEDINŢA, SECRETAR,

TŐRŐK ARPAD GUIGNARD ROXANA

Nr. consilieri în funcţie = 11; Nr. consilieri prezenţi = 10; Nr. voturi pentru = 10; Nr. voturi contra = 0.